钦定古今图书集成/明伦汇编/官常典/第278卷 > 《答宗钦》高允
## 钦定古今图书集成/明伦汇编/官常典/第278卷 > 《答宗钦》高允

汤汤流汉。蔼蔼南都。载称多士。载耀灵珠。邈矣高族。
世记丹图。启基郢城。振彩凉区。

其二

吾生朗到。诞发英风。《绍熙》前绪。奕世克隆。方图备体。
淑德斯融。望倾群隽。响骇华戎。

其三

响骇伊何。金声允著。匡赞西藩。拯厥时务。肃志《琴书》。
恬心初素。潜思渊渟。秀藻云布。

其四

上天降命，祚锺有代。协耀紫宸，与干作配。仁迈春阳，
功隆覆载。招延隐叟，永贻大赉

其五

伊余栎散。才至庸微。遭缘幸会。忝与枢机。窃名华省。
厕足丹墀。愧无萤烛。少益天晖。

其六

明外非谕，信渐难兼。体卑处下，岂曰能谦。进不弘道，
退失渊潜。既惭朱阙，亦愧闾阎。

其七

史班称达，扬蔡致深。负荷典策，载蹈于心。四辙同轨，
覆车相寻。敬承嘉诲，永佩明箴。

其八

远思古贤。内寻诸己。仰谢丘明。长揖南史。遐武虽存。
高踪难拟。夙兴夕惕。岂获恬止。

其九

世之圯矣。灵运未通。风马殊隔。区域异封。有怀西望。
路险莫从。王泽远洒。九服来同。

其十

在昔平吴。二陆称宝。今也克凉。吾生独矫。道映儒林。
义为群表。我思与之。均于《纻缟》。

其十一

仁乏田苏。量非《叔度》。韩生属降。林宗仍顾。千载旷游。
遘兹一遇。藻咏风流。鄙心已悟。

其十二

年时迅迈，物我俱逝。任之斯通，拥之则滞。结驷贻尘，
屡空亦敝。两间可守，安有“回赐。”

其十三

诗以言志，志以表丹。慨哉刎颈，义已中残。虽曰不敏，
请事金兰。尔其励之，无忘岁寒。